ปัทมวรรณ นิยม

**ปัทมวรรณ นิยม** (สกุลเดิม: เค้ามูลคดี; เกิด 16 สิงหาคม พ.ศ. 2519) ชื่อเล่น **ยุ้ย** เป็นนักแสดงและนักร้องชาวไทย

## ประวัติ
**ปัทมวรรณ นิยม** นามสกุลเดิมก่อนสมรส **เค้ามูลคดี** (ชื่อเล่น : ยุ้ย) เกิดเมื่อ วันจันทร์ ที่ 16 สิงหาคม พ.ศ. 2519 เป็นนักแสดง และ นักร้องหญิงชาวไทย เป็นนักแสดงชาวไทย บุตรคนแรกและคนเดียวที่กําเนิดกับ รอง เค้ามูลคดี นักแสดงและนักพากย์ภาพยนตร์ชื่อดัง กับ ปทุมวดี โสภาพรรณ มีชื่อเสียงจากภาพยนตร์เรื่อง น้องเมีย ซึ่งแสดงเมื่ออายุ 13 ปี 

ต่อมา ยุ้ย ปัทมวรรณ ได้เป็นนักร้องมีอัลบั้มเพลงกับค่ายคีตาเรคคอร์ดส อัลบั้มชุดแรก ออกวางจำหน่ายในปีพ.ศ. 2535 ในวัย 15 ปี ชื่อชุด รู้แล้วจะหนาว ซึ่งประสบความสำเร็จอย่างมากกกับแฟชั่นลูกปัดร้อยผม และสัญลักษณ์นิ้วก้อยที่สื่อถึงอัลบั้มชุดนี้ จนมีคอนเสิร์ตเดี่ยวครั้งแรกในชื่อ คอนเสิร์ตจุดเยือกแข็ง ตอน นิ้วก้อยและรอยยิ้ม โดยอัลบั้มชุดนี้ มีเพลงที่ได้รับความนิยม ได้แก่ รู้แล้วจะหนาว , อย่าเกินกว่านี้ , ตัดไฟ เป็นต้น และมียอดจำหน่ายเทป และซีดี ประมาณ 7 แสนชุด

ในปีพ.ศ. 2537 ยุ้ย ปัทมวรรณ ได้ออกอัลบั้มชุดที่สอง ห่างจากอัลบั้มชุดแรกนานถึง 1 ปีเต็ม กับอัลบั้ม เพราะเธอยังคงมีฉัน ชุดนี้ประสบความชุดเร็วกว่าชุดแรก ส่วนใหญ่เพลงที่ได้รับความนิยมจะเป็นเพลงช้า ได้แก่เพลง เธอยังคงมีฉัน , ชอบคนเลว , อย่าหวังดี เป็นต้น และเพลงเร็ว ได้แก่ หลอกเด็ก และเพลง ชนท้ายหัวใจ 

ปีพ.ศ. 2539 อัลบั้มชุดที่ 3 ก่อนที่บริษัท คีตา จะยุติบทบาทการทำเพลงไป ซึ่งเป็นงานเพลงสตริงชุดสุดท้าย มีเพลงที่ได้รับความนิยม คือเพลง จำได้หรือเปล่า และเพลง จะคิดถึงเธอ

ยุ้ย ปัทมวรรณ จบการศึกษาระดับประถมที่โรงเรียนถนอมพิศวิทยา ระดับมัธยมที่โรงเรียนบดินทรเดชา (สิงห์ สิงหเสนี) และระดับปริญญาตรีจาก คณะนิเทศศาสตร์ มหาวิทยาลัยรังสิต ทำงานในตำแหน่ง เลขานุการประธานกรรมการบริหาร บริษัท บางกอกแอร์เวย์ ปัจจุบันจบปริญญาโทจากสถาบันบริหารศาสตร์ (นิด้า)

มีผลงานแสดงละครโทรทัศน์เรื่องแรก คือ วัลลี ละครภาคเย็นทางช่อง 3 และในปี พ.ศ. 2533 ได้แสดงภาพยนตร์เรื่อง "น้องเมีย" ของ หม่อมเจ้าชาตรีเฉลิม ยุคล จนได้รับรางวัลพระราชทานพระสุรัสวดี ครั้งที่ 14 ประจำปี พ.ศ. 2533 พิเศษดาวรุ่งฝ่ายหญิงยอดเยี่ยม เมื่อโตเป็นสาวจึงมีผลงานแสดงละครและภาพยนตร์อีกหลายเรื่อง เช่น ริษยา (ละครโทรทัศน์), บัลลังก์เมฆ, สายรักสายสวาท, ลูกรักลูกชัง, สามมะรุมกับกลุ่มมะไฟ (ละครที่คุณแม่ของยุ้ยเป็นผู้จัด), พ่อดอกประดู่ (แสดงคู่กับ สิทธิพร นิยม) ฯลฯ และมีผลงานอัลบั้มเพลงของตัวเอง 4 ชุด คือ รู้แล้วจะหนาว, เพราะเธอยังคงมีฉัน, ออเรนจ์-ยุ้ย กับค่ายคีตา และชุด ร้องเพลงให้พ่อฟัง กับค่ายนพพงศ์ ซึ่งเป็นอัลบั้มชุดเดียวที่ออกมาในแนวเพลงลูกทุ่ง

ปัจจุบัน ปัทมวรรณ สมรสกับ สิทธิพร นิยม มีบุตรสาว 1 คน มีชื่อเล่นว่า "พริม"

### การศึกษา
* จบการศึกษาระดับประถมที่ โรงเรียนถนอมพิศวิทยา
* ระดับมัธยมที่ โรงเรียนบดินทรเดชา (สิงห์ สิงหเสนี)
* ระดับปริญญาตรีจาก คณะนิเทศศาสตร์ มหาวิทยาลัยรังสิต สาขาหนังสือพิมพ์
* ปริญญาโท คณะสังคมพัฒนศาสตร์ สถาบันบัณฑิตพัฒนบริหารศาสตร์ (นิด้า) NIDA

## ผลงานการแสดง

### ละครโทรทัศน์

### ละครซีรีส์

### พิธีกรรายการ
* ปีพ.ศ. 2536  รายการ นะคะ (ร่วมกับเกด นารากร  นุ๊ก สุทธิดา มยุรา ธนะบุตร)  เวลา 10.00-11.00น.  ช่อง 3 ทุกวันเสาร์

### ละครเวที
* ปี 2535 ละครเวที เรื่อง โรสิตา
* ปี 2538 ละครการกุศล  เรื่อง ขุนช้างขุนแผน
* ปี 2544 ละครเวที  เรื่อง ผู้ชนะสิบทิศ

### ผลงานภาพยนตร์
* ปี 2533 น้องเมีย คู่กับ ฉัตรชัย เปล่งพานิช
* ปี 2534 อยากให้ชีวิตนี้มีเธอเสมอ คู่กับ บัญชา  พรหมอักษร 

* ปี 2535 วิ่งหน้าตั้ง ก้อยังรักเธอ ประชันบทบาทกับ บิลลี่ โอแกน และ สิเรียม ภักดีดำรงฤทธิ์
* ปี 2535 สังขยาหน้ากุ้ง คู่กับ ตวงสิทธิ์ เรียมจินดา
* ปี 2535 รัก ณ สุดขอบฟ้า คู่กับ อำพล ลำพูน และ ส. อาสนจินดา
* ปี 2536 วิ่งหน้าตั้ง ภาค 2 บนเส้นทางมัศจรรย์ ประชันบทบาทกับ เพ็ญเพชร เพ็ญกุล และ นัท มีเรีย
* ปี 2536 ฮัลโหลขอรบกวนหน่อย ประชันบทบาทกับ ศรราม เทพพิทักษ์ และ นุสบา วานิชอังกูร
* ปี 2536 วันชัยชนะ คู่กับ สิรคุปต์ เมทะนี และ สมบัติ เมทะนี เป็นผู้กำกับภาพยนตร์ 
* ปี 2537 เฮโรอีน (รับเชิญ)
* ปี 2544 สุริโยไท รับบท ท้าววรจันทร์ พระนม ในสมเด็จพระรัษฎาธิราชกุมาร

### มิวสิควีดีโอ
* เพลง รักเดียวใจเดียว คู่กับ: สิทธิพร นิยม ศิลปิน: เสือ ธนพล อินทฤทธิ์ (2543)
* เพลง รักต้องห้าม&ฆ่าฉันให้ตายดีกว่า(มินิซีรี่ส์)  ศิลปิน: ศิรินทรา นิยากร (2544)

## ผลงานเพลง
### สตูดิโออัลบั้ม

### อัลบั้มเพลงลูกทุ่ง
* **อัลบั้ม ร้องเพลงให้พ่อฟัง สังกัดค่าย นพพงษ์ อินเตอร์เนชั่นแนล (ปัจจุบันนี้ลิขสิทธิ์เพลงทั้งหมดอยู่ในความดูแลของ [[แกรมมี่โกลด์]]) (19 ตุลาคม 2544)**
**รายชื่อเพลงในอัลบั้ม**
# ร้องเพลงให้พ่อฟัง (พระเอกตลอดกาล) 
# เจ็บนี้ไม่มีวันจาง 
# เดี๋ยวมา 
# ลบออกจากใจ 
# หายหน้าไปไหน 
# ขอแค่บอกรัก 
# ตากฝนรอแฟน 
# ฝันร้าย 
# ว่างแล้ว  
# อยากมีคนรู้ใจ

### เพลงประกอบละคร
* เพลง บาดาลใจ   ร้องคู่กับ แซม  ยุรนันท์  ภมรมนตรี   ในเพลงประกอบละครเรื่อง  บาดาลใจ  ทางช่อง 3  (ปี 2536)
* เพลง หลอกเด็ก  ประกอบละครเรื่อง "ขบวนการสู้ผีไม่มีถอย" ทางช่อง 3 (ปี 2537)
* อัลบั้มเพลงประกอบละคร **ดวง** ทางช่อง 7 ขับร้องในเพลง "หัวใจสปริง" (ปี 2549)
* เพลง "คนดีที่โลกลืม" ประกอบละครเรื่อง ลิขิตริษยา ทางช่อง 7 (ปี 2559)
* เพลง "ชะตาที่ไร้เมตตา" ร้องคู่กับ "อุเทน พรหมมินทร์" ประกอบละครเรื่อง แม่เบี้ย ทางช่อง 7 (ปี 2564)

## รางวัลที่ได้รับ
* ปี พ.ศ. 2533 ได้รับรางวัลตุ๊กตาเงินดาวรุ่งหญิง จากเรื่อง น้องเมีย
* ปี พ.ศ. 2537 รางวัลนักร้องดีเด่น ตัวอย่างเยาวชน ของสำนักงานคณะกรรมการส่งเสริมและประสานงาน เยาวชนแห่งชาติ ปี 2537
* ปี พ.ศ. 2556 ได้รับรางวัลบุคคลตัวอย่าง "ลูกตัวอย่างกตัญญ" ประจำปี 2556 ในโครงการเฉลิมพระเกียรติองค์ราชัน  "รัฐราษฏร์ รวมใจภักดิ์ รักสามัคดี ถวายความดี  เพื่อพ่อหลวง"
* ปี พ.ศ. 2560 ได้รับรางวัล Brilliant Asean Product Awards 2017
* ปี พ.ศ. 2565 ได้รับรางวัลตรีเทพทองคำ นักแสดงสมทบหญิงยอดเยี่ยมประเภทละครโรแมนติค ดราม่าจากละครเรื่อง แม่เบี้ย
* ปี พ.ศ. 2566 ได้รับรางวัลทูตคิดใสไอคอล สาขานักแสดง ด้านศิลปวัฒนธรรม

## อ้างอิง

## แหล่งข้อมูลอื่น
* kita music

หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:ศิลปินสังกัดคีตา
หมวดหมู่:พิธีกรชาวไทย 
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์